TNR วิ่งฉิว 5% รับแผนส่งแบรนด์ PLAYBOY เจาะตลาดในสหรัฐฯ
TNR วิ่งฉิว 5% รับแผนส่งแบรนด์ PLAYBOY เจาะตลาดในสหรัฐฯ ณ เวลา 11.48 น. อยู่ที่ระดับ 10.70 บาท บวก 0.50 บาท หรือ 4.90% สูงสุดที่ระดับ 12.20 บาท ต่ำสุดที่ระดับ 10.20 บาท ด้วยมูลค่าการซื้อขาย 2.33 ล้านบาท
28 ม.ค. 2562

ผู้สื่อข่าวรายงานว่า ราคาหุ้น บริษัท ไทยนิปปอนรับเบอร์อินดัสตรี้ จำกัด (มหาชน) หรือ TNR ณ เวลา 11.48 น. อยู่ที่ระดับ 10.70 บาท บวก 0.50 บาท หรือ 4.90% สูงสุดที่ระดับ 12.20 บาท ต่ำสุดที่ระดับ 10.20 บาท ด้วยมูลค่าการซื้อขาย 2.33 ล้านบาท

โดยปัจจัยที่ส่งผลให้ราคาหุ้นปรับตัวเพิ่มขึ้นแรงวันนี้ คาดมาจากการรายงานข่าวว่า บริษัทได้วางแผนรุกขยายตลาดต่างประเทศเพื่อเพิ่มยอดขายและสร้างการเติบโตให้แก่ผลิตภัณฑ์ถุงยางอนามัยและเจลหล่อลื่นภายใต้แบรนด์ PLAYBOY ซึ่งวางตำแหน่งเป็นแบรนด์เรือธงที่ใช้เจาะตลาดในภูมิภาคต่าง ๆ ทั่วโลก หลังจากได้ซื้อสิทธิการขายและทำการตลาดเมื่อกลางปีที่ผ่านมา
“เรามั่นใจว่า PLAYBOY ยังมีโอกาสขยายตลาดใหม่ ๆ ในต่างประเทศได้อีกมากและจะเป็นหนึ่งในแบรนด์เรือธงที่สร้างการเติบโตให้แก่บริษัทในปีนี้ เนื่องจากในปัจจุบันมีการแต่งตั้งตัวแทนจำหน่ายสินค้าในต่างประเทศ คิดเป็นสัดส่วนประมาณ 50-60% ของประเทศทั่วโลกที่บริษัทได้รับสิทธิในการขายและทำการตลาด ดังนั้น เรายังมีโอกาสเพิ่มตัวแทนจำหน่ายและเพิ่มยอดขายในประเทศต่าง ๆ ได้อีกในอนาคต” นายอมร กล่าว
ตามการรายงานข่าวก่อนหน้านี้ : TNR บุกตลาดตปท. ผนึกพันธมิตรส่งแบรนด์ PLAYBOY เจาะตลาดออนไลน์ในสหรัฐฯ